text: Konservativ: Jeg kunne have valgt et andet ord end "abe"
  14 februar 2017 kl. 09.34
  Næstformand hos de Konservative i Horsens, Heidi Milo, meldte sig sent mandag aften ud af partiet. Tirsdag siger hun, at hun ikke mener det racistisk, når hun kalder en sort fodboldspiller for en abe.
  Heidi Milo var indtil mandag aften næstformand i Det Konservative Folkeparti i Horsens. Men det fik en brat ende, efter hun mandag formiddag kaldte FCK's anfører Mathias Zanka Jørgensen "en abe". Mandag aften meldte hun sig nemlig ud af partiet.
  Heidi Milo, tidl. næstfmd., Kons, Horsens: "Jeg kunne have valgt et andet ord som "nar eller idiot", men det gjorde jeg ikke, da jeg faktisk synes, at de er værre og mere nedsættende end abe."
  Tirsdag formiddag skriver Heidi Milo på facebooksiden FCK - Byens Stolthed, at hun ikke mente udtalelsen racistisk og bekræfter det i en sms til TV SYD.
  - Jeg kunne have valgt et andet ord som "nar eller idiot", men det gjorde jeg ikke, da jeg faktisk synes, at de er værre og mere nedsættende end abe, skriver Heidi Milo til TV SYD.
  Hele polemikken opstod efter, at denne artikel i Ekstra Bladet mandag formiddag blev delt på facebooksiden FCK - Byens Stolthed.
  I artiklen fortæller FCK's kaptajn, Mathias Zanka Jørgensen, at han ærgrer sig over, at Brøndby IF-fans har tænkt sig at boykotte søndagens derby.
  Den udtalelse får Heidi Milo til at skrive det her i kommentarfeltet på et opslag fra Mathias Zanka Jørgensen.
   - Hvem kan tage den abe seriøst?
  
  
  Finn Gade Knudsen, formand for Det Konservative Folkeparti i Horsens, bekræfter, at Heidi Milos udmeldelse kom mandag aften klokken 21 og siger til TV SYD, at han ikke har yderligere kommentarer til sagen.
  De Konservatives gruppefører og MF'er, Mette Abildgaard, tager i et tweet mandag eftermiddag skarpt afstand fra Heidi Milos udtalelser.
  Milo er ikke længere medlem hos @KonservativeDK, og det er iøvrigt hende selv, der har svaret på Kons. Horsens&#39; vegne om &quot;privatliv&quot; #dkpol pic.twitter.com/fVimQfSTCz
  
  